Page:King Alfred's West-Saxon Version of Gregory's Pastoral Care (2).djvu/299

290 sie gesceadwislic & gemetlic. Leornien hiene ða manðwæran & lufien, oððæt hie hiene hæbben. Lytlien ða grambæran hiera gedrefednesse. Đa manðwæran sint to manianne ðæt hie geornlice tilien ðet hie hæbben ryhtwislicne andan. Đa grambæran sint to manianne, þe wenað ðæt hie ryhtwislicne andan hæbben, ðæt hie ðone gemengen wið manðwærnesse. Forðæm us ætiewde se Halga Gast ægðer ge on culfran anlicnesse ge on fyres, forðæmþe ælcne ðara þe he gefylð, he hiene onælð ægðer ge mid ðære culfran bilwitnesse & manðwærnesse ge mid ðæs fyres reðnesse. Ne bið se no gefylled ðæs Halgan Gastes se þe on ðære smyltnesse his mandwærnesse forlætt ðone wielm ryhtwislices andan, oððe eft on ðæm wielme ðæs andan forlætt ðone cræft ðære manðwærnesse. Ic wene ðæt we magon ðis openlicor gecyðan, gif we sancte Paules lare sume on geman sæcgað, forðæm he hæfde twegen gingran swiðe gelices willan & on eallum ðingum swiðe onlice, & he hie ðeah lærde swiðe ungelice. Oðer hiera wæs haten Timotheus, oðer Titus. He cwæð to ðon Timotheo: Lære hie, & healsa, & tæl hiera unðeawas, & ðeah geðyldelice. To ðæm Tite he cwæð: Lær ðæt folc, & ðreata, & tæl, & hat, ðæt hie witen ðæt ge sume anwald habbað ofer hie. Hwæt mænde sanctus Paulus, ða he his lare swæ cræftelice tosced, & ðone oðre lærde ðæt he him anwald on tuge, oðerne he lærde geðyld, buton ðæt he ongeat Titum hwene manðwerran & geðyldigran ðonne he sceolde, & Timotheus he ongeat hatheortran ðonne he sceolde! Titum he wolde onælan mid ryhtwislicum andan, Timotheum he wolde gemetgian. Oðrum he wolde geicean ðæt him wana wæs, oðrum he wolde oftion ðæs be he to fela

zeal, but take care that it be discreet and moderate. Let the gentle learn and love it, until they have it. Let the passionate moderate their irritability. The gentle are to be admonished zealously to endea- vour to have righteous zeal. The passionate, who think they have right- eous zeal, are to be admonished to temper it with gentleness. The Holy Ghost appeared to us in the form both of a dove and of fire, because he inflames every one whom he inspires both with the sim- plicity and gentleness of the dove and the vigour of fire. He is not inspired with the Holy Ghost, who in the tranquillity of his gentleness gives up the fervour of righteous zeal; or, again, in the fervour of zeal gives up the virtue of gentleness. I think that we shall be able to explain this more clcarly by citing some of St. Paul's instructions, for